					 


Referat af ordinær Generalforsamling i Snekkersten tennisklub onsdag d. 29 november 2017

Referatet følger Dagsorden, som den kan ses på hjemmesiden i forbindelse med indkaldelsen.
Generalforsamlingen afholdtes på Cafe Chaplin, Kampergade i Helsingør og tilstede var 22 medlemmer samt 6 medlemmer af bestyrelsen.
Formand Stig Mårtensson tog ordet fra starten, og bød velkommen til den officielle del af årets Generalforsamling.

Punkt 1 Valg af dirigent.
Bestyrelsen foreslår, at Peter Tarp vælges som dirigent. Peter vælges med applaus.
Peter fastslog at generalforsamlingen var lovligt indkaldt i.h.t. vedtægterne med annonce 14 dage før i Nordsjælland samt udsendelse af mails til alle medlemmer.  Der var ingen indvendinger fra forsamlingen.

Punkt 2 Formandens/bestyrelsens beretning:
Beretningen blev indledt af formand Stig Mårtensson og suppleret af henholdsvis Ole Breusch,  Jakob Lerche, Claus Jacobsen, Kim Nielsen, og Marian Flink Olsen.   
Beretningerne fra bestyrelsens medlemmer kan læses i bunden af dette dokument. Der var ingen spørgsmål til beretningen, som blev godkendt af Generalforsamlingen.

Punkt 3 Revideret regnskab ved kasserer Kim Nielsen.
Kasserers beretning kan læses som tillæg til referatet, hvor regnskabet endvidere findes.
Årets resultat blev et tilfredsstillende overskud på ca. kr. 10.000 kr. mod ca. 30.000 kr. sidste år og klubbens egenkapital øges hermed til ca. 75.000 kr.
Medlemstallet er steget med 18 personer (61 nye medlemmer i år), og medlemstallet er nu 247 medlemmer hvoraf 51 er juniorer.
Dirigenten kunne herefter konstatere, at regnskabet godkendtes af Generalforsamlingen.

Punkt 4 Forslag fra Bestyrelsen.
Der var ingen forslag fra Bestyrelsen.

Punkt 5 Forslag fra bestyrelsen til ændringer i vedtægter.
Alle punkter præsenteres og herefter bliver de lagt til afstemning som en samlet pakke.
Leif Sørensen spørger til om der i foreningsreglerne står, at det skal være en statsautoriseret revisor, der reviderer regnskabet.
Kim svarer at det gør der ikke.

Punkterne blev godkendt af forsamlingen ved applaus. Ingen indvendinger til ændringerne fra forsamlingen.

Punkt 6 Indkomne forslag.
Der var ikke indkommet forslag

Punkt 7 Valg af Bestyrelsesmedlemmer.
Stig Mårtensson udtræder af bestyrelsen, og Marian Flink Olsen udtræder også af bestyrelsen.
Kim Nielsen og Jakob Lerche var på valg, begge ønskede genvalg. De blev valgt med applaus. 
Bestyrelsen foreslår følgende som nye medlemmer til bestyrelsen:
Kamilla Petersen (Juniortræner)
Svend Tankmar
Kamilla og Svend blev valgt med applaus af forsamlingen.


Punkt 8 Valg af Formand.
Bestyrelsen indstillede Claus Jacobsen som formand.
Claus blev valgt med applaus.

Punkt 9 Valg af suppleanter.
Dorthe bannergaard vil gerne stille op som suppleant.
Der var ingen fra forsamlingen som meldte sig. 
Dorthe Bannergaard blev valgt ved applaus fra forsamlingen.

Bestyrelsen/suppleanter ser herefter ud som følger :
Claus Jacobsen valgt som formand for 1 år
Kim Nielsen genvalgt for 2 år
Jakob M Lerche genvalgt for 2 år
Ole Breusch 1 år tilbage
Svend Tankmar valgt for 2 år
Kamilla Petersen valgt for 2 år
Dorthe Bannergaard valgt ind som suppleant for 2 år

Punkt 10 Valg af revisor.
Revisor Leif Rasmussen genvælges med applaus.

Punkt 11 Eventuelt.
Stig Mårtensson vil stadig gerne hjælpe til med sponsorerne.
Han opfordrer til at medlemmerne kommer på facebook, da det er et godt medie til at præsentere vores sponsorer.


Bent Jensen spørger ind til:
Beder om retningslinier for fortæring til holdkampe. Så holdkaptajnerne ved hvad de har lov til i forhold til fortæring.
Bestyrelsen vil kigge på dette inden opstart af udesæsonens holdkampe.

Bent beder om at trænerne får mulighed for at kunne kommunikere med de tilmeldte til træning.
Det aftaltes at alle trænere indkaldes til et møde i starten af det nye år, hvor Ole på mødet, sammen med trænerne, laver den løsning de efterspørger.

Mariann spørger ind til om det ikke er muligt at holdmedlemmerne selv laver mad til holdkampe. 
Der var ikke den store opbakning i forsamlingen.

Lars Nikolajsen spørger ind til tennisrejse arrangeret af klubben.
Kim/Peter Tarp fortæller at der er noget på vej. Der er mulighed for at ture til Malaga, tenerife og Mallorca. Der kommer noget ud til medlemmerne på et senere tidspunkt.

Svend Jensen melder at der er en kloak der lugter ved klubhuset.
Kim melder at vi tager fat i et kloakfirma for at kigge på det. Leif har erfaring med at der sidste gang bare blev lagt en vandslange til at løbe og skylle igennem.
Jacob Lerche tager det op til næste møde med kommunen.

Der blev spurgt ind til den hullede vej ned til klubben.
Jacob har taget det op med kommunen og det er på dagsordenen at få det udbedret. 


Dirigenten takkede herefter for god ro og orden og afsluttede dermed årets Generalforsamling.
Kim overrakte gaver til Mariann og Stig for god tjeneste i bestyrelsen.
Og en gave til dirigenten for sin hjælp for at styre genralforsamlingen for os i år.

Formanden takkede de fremmødte samt dirigenten for veludført arbejde. 

Referat : Ole Breusch
[bookmark: _GoBack]Godkendt af Dirigenten – Peter Tarp

Herunder er alle bestyrelsesmedlemmernes beretninger sat ind, så I kan læse det igen..



Tillæg til referat – beretninger fra bestyrelsens medlemmer:
Formandens beretning incl udvalg v. Stig Mårtensson.
Snekkersten Tennis – 2017
Velkommen til generalforsamling 2017 på Cafe Chaplin. 
Igen i år har vi opdelt årets beretning i 5, idet vi har delt det op i de ansvarsområder, som vi hver især har ansvar for.
Ole er vores web designer, derfor vil Ole fortælle om vores fokusområder i 2017 og måske et lille kik ind i 2018
Claus sammen med Ole styret klubmesterskaber og været en del af vores trænerteam. Claus vil fortælle om klubmesterskaberne og vores tanker på trænerområdet.
Kim er jo vores mangeårige kasserer og vil fortælle om regnskab og i år om de vedtægtsændringer, som vi i år ønsker vedtaget.
Jakob fortæller om sommertennis og sommer tour, hallen og holdtennis. 
Marian fortæller om frivillighed og motionist tennis.
Highlights:
Efter 2 flotte sæsoner, med masse af aktiviteter og stor medlemsfremgang, var vores forventninger til 2017 ikke så store mht. medlemsfremgang. Vi havde i 2014 167 medlemmer.
I 2015 havde vi 191 medlemmer (Folder og stor fokus på gratis træning og ketcher)
I 2016 havde vi 229   nye medlemmer (Gratis træning og gratis ketcher)
MEN vi tog fejl, 2017 blev klubbens største succes, når vi taler om medlemsfremgang. Ikke siden klubben startede i 1980 har man oplevet en så stor fremgang. En stigning i nye medlemmer på 61 er fantastisk, når man tænker på, at vores naboklubber Helsingør og Espergærde har medlemstilbagegang. Men det er fordi vi har skabt en klub, som vi alle bakker op omkring og som I, som medlemmer fortælle rosende om til venner og bekendte. Det er jo det bedste, som en klub kan ønske sig. Så herfra skal lyde en stor tak til alle i klubben, som bakker så flot op omkring Snekkersten Tennis. 
Den 8. juni 2017 opgjorde Dansk Tennisforbund medlemstal og vækst i de enkelte klubber i Danmark,
Der findes i dag 270 klubber i Danmark med i alt 56.315 medlemmer.
På denne liste kom Snekkersten ind på en flot 17. plads, som den klub med størst vækst og den absolut største af alle klubber i Nordsjælland. 
Vore kollegaer i Espergærde kom ind på en 205 plads og Helsingør som nr. 267.  Helsingør havde i øvrigt i 2016 233 medlemmer, så vi har med andre ord indhentet Helsingør, som er gået tilbage fra 345 medlemmer i 2014.

Vi har en filosofi om at:
Gode oplevelser på og omkring tennisbanen fastholder en livslang glæde for tennissporten.   
Gode oplevelser kommer ikke af sig selv. Det kræver planlægning, overskud, gode ideer og en del hårdt arbejde.
Vi mener i bestyrelsen, at have skabt god og varieret MENY for hele tennissæsonen: 
· God velkomst til nye medlemmer iform af velkomstbrev, gratis træning af Lene og Carsten og gratis ketcher.
· God opfølgning af begyndertræning resten af sommersæsonen ved de mange nye trænere, som vi har uddannet i løbet af 2016/2017.
· Mulighed for personlig træning ved udvalgte trænere, såsom Bent, Claus T, Allan og Peter T.
· Sommertour, hvor alle kan deltage og sommerferietennis til skolebørn i 3 dage i juli.
· Flot afvikling af klubmesterskaberne over 3 måneder med mulighed for mange kampe og super finaledage med pølser, øl og vand.
· Standerhejsning med fællesturnering og afslutning med flotte præmier, hvor alle kan møde alle.
· Makkerbørs, hvor medlemmer kan finde spillere, som de kan spille med.
· Tennissportens dag, hvor nye medlemmer møder de nye trænere, kan melde sig ind og se hvad klubben kan tilbyde.
· Masser af information iform af vor hjemmeside, facebook og nyhedsbreve.
· Sponsorengagementer med efterfølgende spisning og drikke. Lotteri med gave fra Jan Herskind.
· Sponsorer som støtter klubben med penge, fartmåler, pølser, cykelgave, varmelamper, vin, chokolade boldmaskine, slik, gavekort m.m.
· Frivillige som hjælper os med at gøre banerne klar og lukke anlægget ned igen.
· Formiddags tennis onsdags og fredag for klubbens stabile motionister.
· Holdtræning af Emma og Sille til dem som vil have sved på panden og lære nye tricks. 
· Kursus i opvarmning ved Kim Lykke – sådan undgår du skader.
· Holdkampe for alle over 40 år – 5 holdkampe + evt. op/nedrykningskampe over 4 måneder. (maj/juni-aug./sep.)
· Vintertræning for næste alle – håber vi næste år kan få mere tid i hallen, som kan bruges.
Ideer til nye tiltag, som vi fik bl.a. fra jer, som deltog i generalforsamlingen sidste år. Vi har gemt alle forslag, og kikker på dem der mulighederne byder sig. 
Med andre ord – muligheder for alle som vil spille tennis, sociale engagementer, hvor man kan møde andre i klubben, træning på alle niveauer og løbende information om alt som rør sig i klubben.

FACEBOOK
Vi vil gerne slå et slag for Facebook.
Det vil vi gerne fordi det er en nem måde, at få budskaber ud til medlemmerne. Det er et must, hvis vi skal have flere sponsorer, da hurtighed og fleksibilitet er vigtig. Mulighed for live streaming, videoer og flotte billeder er vigtig del af dagens formidling. Så tilmeld dig venligst, så du også kan være med. 
I 2017 har vi skruet op for opslagene på vores klub Facebook. Vi har lagt billeder og videoer op.
På top 3 over videoer som er delt mest er:
Nr. 3: Begyndertræning med Lene og Carsten – 150 klik
Nr. 2: Endnu en succes: Vores ”opfølgningstræning med Claus Taksøe m.fl. – 155
Nr. 1: Vores nye boldmaskine med Jakob Lerche – 217 visninger. (Jeg har dog Jakob mistænkt for at han selv ser videoen igen og igen.) 
Det viser klart, at vi kan ramme mennesker med disse videoer, langt bedre end et opslag på vores hjemmeside. Derfor vil vi opfordre jer til, at I opretter jeg på FB og kikker på vor side og deler med jeres venner, når der er noget spændende og sjovt. 
Bedste billed målt på visninger: 
61 nye medlemmer med 526 visninger. (Historien om vores flotte medlemsstigning i 2017.

Beretning fra webmaster Ole Krogh Breusch.
- forhåbentlig får vi creditcard-betalingsløsningen op at køre i år, så vi kan betale for kontingentet, boldkøb, arrangementer osv med sit kreditkort. 
 
- nye elementer på forsiden: 
-- Link til medlemslisten (Kan eksempelvis bruges til KM-afviklingen. Flere af de nye spurgte til hvordan de kunne få fat i dem de var i gruppe med. Den information kan man få her) 
-- Link til makkerbørs (Bestyrelsen har fået denne makkerbørs oprettet, da vi ville hjælpe medlemmerne (De nye især til at finde makkere at spille med. Vi opfordrer medlemmerne til at skrive sig på denne liste) 
 
- Nu mulighed for at få beskeder fra klubben ind i sin facebook-messenger. (Pop-up når man logger på hjemmesiden).  
 
- Opfordring til medlemmerne til at "like" klubbens facebook-side. 
 
- Opfordring til medlemmerne om at skrive til mig med ris/ros eller emner/oplysninger der mangler eller er overflødige på hjemmesiden. Skriv på webmaster@snekkerstentennis.dk  

Beretning holdkampe, træning, sommerTour og brugerrådet i SIC V/Jakob Lerche.
Beretning holdkampe, træning, sommerTour og brugerrådet i SIC 2017

· Holdtræning 
· SLTUs holdturnering
· Sommer Tour
· SIC – brugerråd

Træning - kort
Igen i år er holdtræningen varetaget af 2 af Danmarks bedste damespillere – Sille og Emma Tranberg, som fortsat synes at hygge sig med det fornemme engagement der bliver lagt for dagen.

Emma og Sille er taget til Texas på tenniscollege, men kassereren har landet en aftale med dem om udendørstræningen i 2018, mens de er hjemme fra medio maj til slut august.

I denne indendørs sæson er der holdtræning hver anden søndag, og motionisttræning som primært styres af d’herrer Jensen - Bent og Claus Taksøe. Det er især en glæde at klubbens egne trænere bidrager til at fastholde nye spillere i klubben.

Igen i år havde vi Emma og Sille til at tage sig af 40 sommerferieramte skolebørn i alderen 6 til 14 år – og igen med god succes. Heldigvis valgte nogle af dem at melde sig ind – og det er sådan man gør det!

Holdturneringen
Motionistholdene
Holdet i række 2B sluttede som nr 6 af 8 efter mange hyggelige kampe, hvoraf 2 blev vundet og en enkelt uafgjort.
Holdet i række 3 sluttede som i 2016 næstsidst efter en enkelt sejr og en uafgjort.

I begge rækker er der næsten ligeså meget fokus på det hyggelige samvær efter kampene, og der ligger holdene i top. Her synes jeg at klubbens profil som breddeklub virkelig kommer til udtryk.

SLTUs veteranhold
Som tidligere har vi haft 3 hold med i turneringen – mixholdene V40, V50 og herreholdet i V40. Vi mærker at der år for år bliver færre og færre hold med i turneringen, og at det er de bedre spillere, der holder ved. Vi bliver bedre år for år med den gode træning vi har fået, men der er mange skarpe spillere derude. Vi har som sidste år været skadesramte, og selvom der har været mange tætte kampe på de 3 hold, så har vi lige manglet det sidste.

V40 mix holdet slutter som nr 5 ud af 6 i serie 1 a point med Helsingør men med en anelse bedre sætscore og kun 2 point efter Hjortekær. Det betød en play-off kamp om at blive i serie 1, og den tabte vi desværre til Nivå/Kokkedal, hvorfor vi formelt rykker ned i serie 2.
V50 mixholdet – som Bent styrer på glimrende vis – slutter efter de 5 holdkampe sidst a point med Herlev, som vandt 4 sæt mere end Bents spillere. Holdet var i løbet af sæsonen forstærket på herresiden med Lars Abraham og Kim Nielsen og på damesiden med Kirsten Møller og Lone Hoffmeier. Der var ikke slutspil i serien.
V40 herreholdet sluttede nr 4 ud af 7 – her var årets vigtigste match lokalopgøret mod Helsingør, som holdet vandt 5-1.

Næste års holdkampe
Et af temaerne til næste års holdtræning skal være matchtie-breaks – vi har spillet mange i år, og tabt for stor en del af dem.

Alle holdene har tilsammen spillet i alt 30 holdmatcher med 194 kampe i alt – en fin aktivitet.

I 2018 forventer vi fortsat at have de 2 motionisthold og i hvert fald 2 mixhold. Det har været en konstant udfordring at stille hold for V40 herreholdet al den stund, at de spiller samme dag som V40 mixholdet, og selv vi altid siger vi mangler damer, så kan det altså også knibe med at have herrer nok. Bent vil gerne have et V60 hold, og vores bedste herrespillere er ikke gamle nok til at spille på V50, men vi arbejder videre med sagen indtil tilmeldingsfristen med udgangen af februar.

SommerTour 2017
Igen i år har der været megen aktivitet, og vinderne har fået deres velfortjente præmier.

Slutstillingen ligger på klubbens hjemmeside under fanen Seniorer.

Vi overvejer set-up for SommerTour’en 2018, da det viser sig, at det er de samme 6-8 spillere, der ligger i toppen hvert år. En mere differentieret point-sætning vil måske kunne skabe endnu mere og især bredere interesse for SommerTour’en.

Snekkersten IdrætsCenter
Der kan spilles tennis på stor bane i SIC på fredage kl 20 – 22 og søndage kl 18 – 20. Se hvordan I booker banen og sætter nettet frem på vores hjemmeside.

Her plejer jeg at reklamere lidt for skumtennis, som jeg jo synes er stærkt undervurderet – både som slagtræning og som konditionstræning. Vi har imidlertid valgt at skrue ned for antallet af timer til skumtennis i SIC, da timerne jo ikke bliver brugt udover et meget aktivt tirsdagsteam og juniortræningen.

Pt har vi træning for juniorer lørdag morgen kl 9-10, men arbejder på for denne sæson at flytte til Borupgård torsdag kl 16-17. Derudover holder vi fast i skumtennis tirsdag kl 14-16.

Medbring nøglen til klubhuset for at få adgang til boldvognen. Depotrummet, hvor boldvognen står, er som regel åbent. Ellers kan der hentes hjælp i Cafeen, hvis den er bemandet.

Hvis vi får juniortræningen over i Borupgård, vil lørdagstiden igen kunne bruges af alle.

Anlægget
Jeg er i dialog med kommunen om beskæring af arealet mellem banerne og skinnerne. Der vil blive skåret godt ned i vinter, så vi gerne skulle undgå at bane 4-5-6 og minitennisbanerne ligger så meget i skygge og der kommer luft og tørring til dem. Desuden har de lovet at se på vores låse og vejen fra hallen til anlægget skal forbedres. Desuden vil jeg blot nævne at Idrætsparken har godkendt, at motortromlen står hos Snekkersten Tennis, og fx Espergærde skal lave en aftale med os, hvis de ønsker at låne den. Der er blevet lavet service på den i foråret, så den står knivskarpt.
Under Eventuelt blev der gjort opmærksom på at det lugter fra kloak bagved klubhuset, hvilket vi vil tage med i dialogen med kommunen.

Jakob


Beretning fra Claus Jacobsen vedr. trænerteam, motionisttræning, KM.
Klubmesterskaber
I 2017 fortsatte Ole og jeg konceptet fra 2016. Dvs. med indledende puljekampe, efterfølgende semifinaler samt til slut en hyggelig finaleweekend med gang i grillen, hvor vi forsøger at afvikle alle doubler om lørdagen og singler om søndagen. 
I Snekkersten er det sådan, at klubmesterskaberne ikke kun er for klubbens bedste spillere. Alle klubbens spillere er velkomne og kan deltage uanset erfaring og niveau. Vi spiller i forskellige rækker, der er opdelt efter styrkeforhold med A-, B og C-række.
Så der er både noget socialt og noget konkurrencemæssigt. 
Nu kan man jo altid diskutere konceptet ift. puljekampe versus cup-kampe (eller vind-og forsvind-kampe). Men puljekampe sikrer, at alle får spillet nogle kampe og ikke bare en enkelt vind-eller-forsvind-kamp. Ift. de tilbagemeldinger, vi har modtaget, har man været særlig glad for puljekampe i navnlig B-rækken, da det gav anledning til en masse spil mod modstandere, som man ellers ikke ville møde. 
Det udvider ens netværk. 
Derudover udvikler det ens spil, når man spiller mod forskellige modstandere og den samme hver gang.
Når vi kommer tættere på udendørssæsonen evaluerer vi årets klubmesterskaber og vurderer, hvad der skal ske i 2018.
Motionisttræning
Som I nok allerede ved, så har vi tidligere ikke kunne tilbyde træning til den store bredde af motionister. Vi har haft – og har heldigvis stadig – et meget velfungere introduktionsforløb for nyinmeldte v. Carsten og Lene. Derudover har vi træning for V-holdspillerne v. Sille og Emma. 
Den manglende mulighed for træning til den store bredde fik vi ændret på i 2017. Henover vinteren før udendørssæsonen startede, gennemførte 4 af klubbens engagerede spillere samt 3 fra bestyrelsen trænerkurserne K1, K2 og K3 i DGI regi, som giver en grundig indføring i trænergerningen. Både teknisk, taktisk og pædagogisk.
De 4 motionisttrænere er Bent Jensen, Claus Taksøe, Peter Tarp, Toke Bundgaard. Og de 3 fra bestyrelsen, som virker som trænervikarer – eller standins for de 4 trænere – er Kim Nielsen, Ole Breusch og Claus Jacobsen.
Med de 4 trænere ved roret har der været gang i træningen henover sæsonen og antallet af tilmeldte har været rigtig fint med ca. 10-12 spillere pr. hold fordelt på 2 hold. Når man har spurgt de tilmeldte kursister, så har der kun været positive tilbagemeldinger på nogle meget professionelle og lærerige træningsforløb.

Kasserer beretning og junior beretning v/Kim Nielsen vedr. juniorer, budget og regnskab.
Juniorer
Vi har heller ikke i år haft en junior ansvarlig , og det har jeg så taget mig af, hvilket absolut heller ikke i år har været optimalt. Vi satser jo som bekendt ikke på at have en stor juniorafdeling, men synes trods alt, at vi kan gøre det bedre end med mig
Vi havde i sidste vintersæson ca 15 juniorer i træning, og træningen blev varetaget af Camilla Sørensen og Rebecca Vocale, og i løbet af vinteren afløste Bojan fra Helsingør Tennisklub Rebecca. 
De to fortsatte udendørs med stort set samme antal deltagere, og vi fik sidst på udendørssæsonen Ida Abraham tilbage, som startede sit eget hold med lidt ældre juniorer.
De 3 var også klar til indendørssæsonen, men som Jakob har fortalt om, så mangler vi træningstider. Det betyder at vi netop nu er nede på 6 juniorer, som træner lørdag formiddag. Det holder ikke.
Men tak herfra for indsatsen til Kamilla, Rebecca, Bojan og Ida – det er ikke deres indsats, som der er noget i vejen med.

Kasserer beretning
Generelt:
Vi præsenterede sidste år et flot regnskab med et overskud på kr 30.000 – det kan vi ikke præstere i år, men vi har dog igen præsteret et overskud og har lagt på egenkapitalen igen i år.
Regnskabet er gennemgået af klubbens mangeårige revisor, og jeg har eksemplar liggende her behørigt påtegnet af Leif Rasmussen. Vi fandt ud af, at han har været klubbens revisor i over 25 år.
Igen i år tak for samarbejdet til den øvrige bestyrelse – vi kan et stykke hen af vejen være ganske tilfredse.
Jeg sagde sidste år, at vi i år ville arbejde på at udnytte vores regnskabssystem endnu bedre, men det er endnu ikke lykkedes som følge af mangel på tid. Vi har dog fået Mobile Pay på plads, som på mange måder kan gøre tingene nemmere – ikke mindst for medlemmerne. Vi prøver igen i det kommende år, om vi kan gøre det endnu nemmere for jer og nemmere for jeres kasserer.
Medlemssituationen og kontingent
Ovenpå sidste års store succes og medlemsfremgang, så blev der for dette år lagt et budget med en fremgang på det der svarer til 25 medlemmer netto – og en fremgang på kontingent indtægter fra kr 160.000 sidste år til kr 180.000 i år. En pæn fremgang set i betragtning af, at vi valgte at bibeholde samme kontingent. Resultatet for året blev en indtægt på kr. 164.129 – en ganske beskeden stigning. 
Hvordan hænger det sammen med, at vi har fået 61 nye medlemmer i klubben ?. Det skyldes at vi ovenpå sidste års store stigning desværre har mistet en del, så vi netto kun er gået frem med 18 medlemmer, og da vi samtidigt har skiftet ud på juniorsiden til ganske små juniorer, så er stigningen altså ganske beskeden, ligesom vi år har fået en del medlemmer ind sent på sæsonen, som dermed kun har betalt et reduceret kontingent. Faktisk har vi i 2017 mistet 20 af dem, som meldte sig ind i 2016 – det er hver tredje, og er noget en ny bestyrelse på tænke over.
Vi er nu ialt 247 medlemmer heraf 51 juniorer. Sidste sæson sluttede vi med 229 heraf 51 juniorer, og de seneste 2 år har vi alene haft en medlemsfremgang på senior siden.
Resten af indtægtssiden viser resultatet af øget senior aktivitet. Flere indtægter på holdtræningen og på træningen af motionister, mens juniortræningen er gået tilbage med færre deltagere. 
Jeg har lige inden regnskabet blev afsluttet fået ja fra kommunen til vores ansøgning om aktivitetstilskud på næsten kr 20.000 til træneruddannelsen, som i alt løb op i kr. 29.000.  
Vores lotteri gav en indtægt på kr. 6.700, og så har vores sponsorer givet kr. 13.300 i løbet af året. Sweet Image kr 5.000 og AA gruppen med varmelamper samt tapas i alt ca. kr 8.000, som vil være opsat til næste år ved sæsonstart. 
Vores diverse indtægter er steget betydeligt, og de dækker over tilskud fra materialepuljen på kr. 10.000 til et mobilt indendørsnet til SIC hallen samt kr. 22.500 til en boldmaskine. Derudover består posten af det sædvanlige lokaletilskud fra kommunen til bla klubhus og indendørsbaner.
De samlede indtægter er steget med kr. 50.000 i forhold til sidste år, og vi lander på samlede indtægter på kr 394.792 imod et budget på kr. 384.660.  
Vi har stigende indtægter men også stigende udgifter, og året i år har budt på nogle særlige udgifter, som jeg vil fortælle om.  
De 5 tilmeldte hold i SLTUs holdturnering har kostet næsten kr 20.000, hvilket er kr 5.000 mere end sidste år. Det dækker gebyr samt forplejning, som har været dyrere i år. Det må en ny bestyrelse se på, hvorledes vi til næste år, kan bringe det beløb ned igen. Det er blevet for højt.
Præmier til klubmesterskaber har været kr 3.570.
Vi har i sæsonen betalt ialt kr. 30.231 til juniortræning samt relaterede udgifter, hvilket er samme som sidste år. Udgiften til trænere har været mindre end sidste år, men det opvejes i større omkostning til SIC hallen samt til afvikling af sommertennis, hvor vi i år havde rigtig mange tilmeldte. 
Motionisterne har kostet stort set det samme som juniorer, men det er lidt uretfærdigt at lejen af sic hallen ligger som udgift kun hos vores juniorer. Den bør fordeles, da hovedparten af timerne står til rådighed for motionisterne. Der har været en stigning i omkostning til trænere, idet vi indendørs havde Sille og Emma på, og så har motionisttrænerne fået lidt for sommertræningen ligesom Lene og Carsten har fået betaling for begyndertræningen af nye medlemmer.
Klubtræning er faldet lidt til kr. 14.200, hvilket skyldes mindre træning i indendørssæsonen. En ny post er så træneruddannelsen, som i alt har kostet kr. 29.098, som er betalt til DGI samt for lidt forplejning.
Udgifter til klubhus er faldet lidt primært p.g.a. at der sidste år blev købt en opvaskemaskine, en kaffemaskine og lidt køkkengrej.
Omkostning til Baneanlæg er steget med kr 10.000, hvilket skyldes anskaffelsen af boldmaskine og mobilnet. Boldmaskinen afskriver vi over 2 år.
Kontingenter til SLTU steget p.g.a. af sidste års medlemsfremgang.
Administration er faldet lidt – dækker primært omkostning til annonce samt revision
Møder steget da vi sidste år igen havde spisning til generalforsamlingen, ligesom vi har haft udgift til arrangement med Kim Lykke ved sæsonstart 
Leje af indendørsbaner er steget en del, idet vi har lejet baner til motionist/holdtrænings to baner af to timer om søndagen. Omkostningen dækkes delvist af indbetalinger fra deltagerne.
I alt en stigning i omkostninger på kr 70.000 og da indtægterne var steget kr 50.000, så samlet en forværring på kr 20.000 i forhold til sidste år, og et overskud på kr 9.764 imod sidste års overskud på ca kr. 30.301.
Balancen vil jeg ikke sige så meget om.
Likvide midler på kr. 71.673 består af indestående i Spar Nord ved udgangen af august. Beløbet er lidt mindre end sidste år.
De udestående trænings og kontingentbeløb var på kr 5.000 – samme som sidste år og er indbetalt efterfølgende  
Øvrige tilgodehavender i alt kr. 37.508 består af de sædvanlige tilskud fra Helsingør Kommune på baneleje, klubhus m.v. samt tilskud til sommertennis. Endvidere er der kr. 19.500 tilgode fra aktivitetstilskud, som vi i øvrigt modtager en af de nærmeste dage. 
Der var på ultimo august en beholdning af uåbnede rør med bolde, nyindkøbte ketchere samt t-shirts på kr. 13.000, og boldmaskinen står til en værdi på kr. 12.183. 
Skyldige omkostninger medlemmer vedrører primært skyldig til banefolk samt rengøring. Disse bliver betalt i den kommende uge. De øvrige skyldige er rest trænerløn, SLTU kontingent samt præmier m.v. til klubmesterskaber. 
Egenkapitalen er nu på kr. 75.092 imod kr. 65.328 sidste år, og jeg ser gerne at vi i de kommende år lægger yderligere noget på egenkapitalen, så vi kommer op i nærheden af kr. 100.000, som vil være et passende beløb for klubben.   
Kim

Beretning fra Marian Flink Olsen vedr. frivillighed og motionister.
FRIVILLIGHED

Jeg vil gerne sige et par ord om den frivillighedsstrategi vi satte i værk i foråret,
 en strategi hvor vi fremadrettet vil sikre at der er flere frivillige på alle poster i klubben.

Det skal ikke forstås sådan at der ikke allerede er en del frivillige, der uden vederlag hjælper til i klubben, det er der og det er vi meget taknemmelige for, og I skal have en stor tak fra bestyrelsen, ja fra alle klubbens medlemmer medlemmerne.
 I har gjort et stort arbejde.

Lene Persson, Carsten Hede for begyndertræning
Vores nyuddannede trænere Claus Taxøe, Bent Jensen, Peter Tarp, Toke Bundgaard, og vikarerne Kim, Claus og Ole for motionisttræning
Lone Mortensen for indkøb af kaffe mm. og arrangør for venskabsturneringen mod Espergærde
Lars Nikolaisen for med hård hånd at leder onsdags og fredags formiddagstennis
Birgit Oldin for altid at stille om ved arrangementer og lave spilleplaner og medarrangør til Tøseturnering
Holdlederne for vores turneringshold Bent Jensen, Peter Tarp, Toke Bundgård og Niels Laub, Kim
Nielsen.
Også stor tak til
Carsten hede, Ditte Bentzen, Poul Hilbert, Steen Svendsen for banepleje
Kamilla Sørensen og Bojan og Ida Abrahamsen for juniortræning.

Og så sidst, men ikke mindst en stor tak til de ansvarlige for det ”lidet belastende og betydningsfulde” job det er at besidde bestyrelsesposten i klubben, Et kæmpestort arbejde. 

Men uden frivillige kan en klub ikke fungere, og for ikke at drive rovdrift og udtrætte de der allerede er aktive, vil vi prøve at indbyde (lokke) andre til at gøre en indsats, bl.a. ved at at vise, at blot en lille arbejdsopgave, der for de fleste er overkommeligt, kan gøre underværker, så vi kan stå sammen om at løfte klubben. Man kommitter sig kun for et enkelt stykke arbejde af gangen

Vi har på opslagstavlen i klubhuset lavet et opslag /foto af de opgaver bestyrelsen og klubben meget gerne vil have udført, og de vil snart også blive lagt ind på hjemmesiden,(på øverste blok under ”om klubben”) under frivillige ”Frivillige”.

Jeg vil gerne lige fremhævet og takke de, der allerede har udført et godt stykke frivilligt arbejde.
Niels Laub for at have ordnet ventilatorerne i omklædningsrummene.
Rudolf Holck, Heiko Ryhlmann og Thomas Nielsen som har malet store dele af klubhuset,

Derud over er der flere der har tilkendegivet at de gerne vil lave noget, I skal også havet tak og vi glæder os til at sætte jer i gang.

Selv om jeg går ud af bestyrelsen, fortsætter jeg indtil videre som frivillighedsansvarlig, så hvis der er en opgave I mener der skal udføres, eller hvis I gerne vil udføre en opgave kan I altid kontakte mig.

Med venlig hilsen og stor tak fra Marian Flink-Olsen

Beretninger afsluttet
